CELEX: 22008D0120
Language: el
Date: 2008-11-07 00:00:00
Title: Απόφαση της Μεικτής Επιτροπής του ΕΟΧ αριθ. 120/2008, της 7ης Νοεμβρίου 2008 , για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ

18.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/111
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 120/2008
   της 7ης Νοεμβρίου 2008
   για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XV της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 55/2007 της 8ης Ιουνίου 2007 (1).
            
         
               (2)
            
            
               Ο κανονισμός (ΕΚ) αριθ. 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ’ εφαρμογή των άρθρων 87 και 88 της συνθήκης (γενικός κανονισμός απαλλαγής κατά κατηγορία) (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 800/2008 καταργεί τον κανονισμό (ΕΚ) αριθ. 1628/2006 της Επιτροπής (3) που είναι ενσωματωμένος στη συμφωνία και που πρέπει, συνεπώς, να καταργηθεί στο πλαίσιο της συμφωνίας.
            
         
               (4)
            
            
               Οι κανονισμοί (ΕΚ) αριθ. 68/2001 (4), (ΕΚ) αριθ. 70/2001 (5), (ΕΚ) αριθ. 2204/2002 (6), που είναι ενσωματωμένοι στη συμφωνία, έχουν λήξει και επομένως πρέπει να διαγραφούν από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το παράρτημα XV της συμφωνίας τροποποιείται ως εξής:
   
               1.
            
            
               Τα κείμενα των σημείων 1δ [κανονισμός (ΕΚ) αριθ. 68/2001 της Επιτροπής], 1στ [κανονισμός (ΕΚ) αριθ. 70/2001], 1ζ [κανονισμός (ΕΚ) αριθ. 2204/2002 της Επιτροπής] και 1θ [κανονισμός (ΕΚ) αριθ. 1628/2006 της Επιτροπής], περιλαμβανομένων των σχετικών τίτλων, διαγράφονται με ισχύ από 1ης Ιανουαρίου 2009.
            
         
               2.
            
            
               Μετά το σημείο 1θ [κανονισμός (ΕΚ) αριθ. 1628/2006 της Επιτροπής] παρεμβάλλονται τα εξής:
               «Βοήθεια στις μικρομεσαίες επιχειρήσεις, έρευνα, ανάπτυξη, καινοτομία, προστασία του περιβάλλοντος, περιφερειακές επενδύσεις, επιχειρηματικό πνεύμα των γυναικών, απασχόληση και κατάρτιση
               
                           1ι.
                        
                        
                           
                              32008 R 0800: Κανονισμός (ΕΚ) αριθ. 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ’ εφαρμογή των άρθρων 87 και 88 της συνθήκης (γενικός κανονισμός απαλλαγής κατά κατηγορία) (ΕΕ L 214 της 9.8.2008, σ. 3).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                       α)
                                    
                                    
                                       Οι λέξεις “άρθρου 87 παράγραφος 1 της συνθήκης” αντικαθίστανται από τις λέξεις “άρθρου 61 παράγραφος 1 της συμφωνίας ΕΟΧ”.
                                    
                                 
                                       β)
                                    
                                    
                                       Οι λέξεις “άρθρων 87 και 88 της συνθήκης” αντικαθίστανται από τις λέξεις “άρθρων 61 και 62 της συμφωνίας ΕΟΧ”.
                                    
                                 
                                       γ)
                                    
                                    
                                       Οι λέξεις “άρθρου 87 παράγραφος 3 της συνθήκης” αντικαθίστανται από τις λέξεις “άρθρου 61 παράγραφος 3 της συμφωνίας ΕΟΧ”.
                                    
                                 
                                       δ)
                                    
                                    
                                       Οι λέξεις “άρθρο 87 παράγραφος 3 στοιχείο α) της συνθήκης” αντικαθίστανται από τις λέξεις “άρθρο 61 παράγραφος 3 στοιχείο α) της συμφωνίας ΕΟΧ”.
                                    
                                 
                                       ε)
                                    
                                    
                                       Οι λέξεις “άρθρο 87 παράγραφος 3 στοιχείο γ) της συνθήκης” αντικαθίστανται από τις λέξεις “άρθρο 61 παράγραφος 3 στοιχείο γ) της συμφωνίας ΕΟΧ”.
                                    
                                 
                                       στ)
                                    
                                    
                                       Όσον αφορά τα κράτη ΕΖΕΣ, οι λέξεις “άρθρο 88 παράγραφος 3 της συνθήκης” αντικαθίστανται από τις λέξεις “άρθρο 1 παράγραφος 3 του μέρους Ι του πρωτοκόλλου 3 της συμφωνίας για τη σύσταση εποπτεύουσας αρχής και δικαστηρίου”.
                                    
                                 
                                       ζ)
                                    
                                    
                                       Οι λέξεις “συμβιβάζονται με την κοινή αγορά” αντικαθίστανται από τις λέξεις “συμβιβάζονται με τη λειτουργία της συμφωνίας ΕΟΧ”.
                                    
                                 
                                       η)
                                    
                                    
                                       Η λέξη “Επιτροπή” αντικαθίσταται από τις λέξεις “αρμόδια εποπτεύουσα αρχή όπως ορίζεται στο άρθρο 62 της συμφωνίας ΕΟΧ”.
                                    
                                 
                                       θ)
                                    
                                    
                                       Οι λέξεις “κοινοτικά νηολόγια” αντικαθίστανται από τις λέξεις “νηολόγια εδάφους που καλύπτεται από τη συμφωνία ΕΟΧ”.
                                    
                                 
                                       ι)
                                    
                                    
                                       Οι λέξεις “παράρτημα Ι της συνθήκης” αντικαθίστανται από “περιλαμβανόμενα στο προσάρτημα του παρόντος παραρτήματος και καλυπτόμενα από το πεδίο της συμφωνίας ΕΟΧ”.
                                    
                                 
                                       ια)
                                    
                                    
                                       Οι λέξεις “κοινοτική χρηματοδότηση” αντικαθίστανται από “κοινοτική χρηματοδότηση ή χρηματοδότηση ΕΟΧ”.
                                    
                                 
                                       ιβ)
                                    
                                    
                                       Η αναφορά στην κοινοτική νομοθεσία δεν σημαίνει ότι τα κράτη ΕΖΕΣ είναι υποχρεωμένα να ακολουθούν την κοινοτική νομοθεσία, όταν αντίστοιχη νομοθεσία δεν έχει ενσωματωθεί στη συμφωνία».
                                    
                                 
                     
         
               3.
            
            
               Στον τίτλο του προσαρτήματος, το στοιχείο «1στ(ζ)» αντικαθίσταται από το στοιχείο «1ι(ι)».
            
         Άρθρο 2
   Τα κείμενα του κανονισμού (ΕΚ) αριθ. 800/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 8 Νοεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 7 Νοεμβρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  ΕΕ L 266 της 11.10.2007, σ. 15.
   
      (2)  ΕΕ L 214 της 9.8.2008, σ. 3.
   
      (3)  ΕΕ L 302 της 1.11.2006, σ. 29.
   
      (4)  ΕΕ L 10 της 13.1.2001, σ. 20.
   
      (5)  ΕΕ L 10 της 13.1.2001, σ. 33.
   
      (6)  ΕΕ L 337 της 13.12.2002, σ. 3.
   
      (7)  Δεν έχουν αναφερθεί συνταγματικές απαιτήσεις.